Lav et referat af nedenstående tekst:

Tekst:
Lukas Graham meldte sig onsdag syg. Han skulle have optrådt til fredagens store studiestarts-event HjørringLIVE på Sct. Olai Plads i Hjørring. I stedet lykkedes det at booke to andre store navne i sidste øjeblik. Det blev til hitlistenavnet Christopher og rapperen Clemens. - Vi synes, at vi har fundet en rigtig god løsning på dette akutte problem, og vi er stolte over med så kort varsel at kunne præsentere HjørringLives gæster for hele to musiknavne i stedet for et, siger projektleder Dorte Reinholdt fra Hjørring Kommune. Kommunen forventer, at der kommer over 4000 studerende til fredagens event.

Referat:
Christopher og Clemens træder til til HjørringLIVE i stedet for den sygemeldte Lukas Graham.